## TASG 1 : PERFFORMIO

Gwyliwch glipiau o uchafbwyntiau gêmau Cymru yn yr Ewros yn 2016. Mewn parau wedyn, byrfyfyriwch gyfweliad rhwng cyflwynydd teledu ac un o chwaraewyr Cymru.

## TASG 2 : TRAFOD / DADANSODDI

a) Darllenwch y gerdd ‘Ewro 2016’ unwaith eto.

b) Mewn grwpiau dewch o hyd i esiamplau o’r modd y mae’r bardd yn gwrthgyferbynnu gorffennol pêl droed Cymru a phresennol pêl droed Cymru.

## TASG 3 : CREADIGOL

Taflen unigol i’w lawrlwytho

Ysgrifennwch bennill pedair llinell sy’n cynnwys dim ond enwau trefi a phentrefi yng Nghymru, ynghyd ag ambell gysylltair os oes angen.

Ceisiwch gael y pennill i odli fesul cwpled, e.e.

Plwmp, Machynlleth, Aberteif**i,**

Bethel, Wrecsam a Chaergyb**i**,

Tonypandy, Rhyd-y-m**ain**,

Penybont ac Abergw**aun**.

## TASG 4 : YSGRIFENNU

Taflen unigol i’w lawrlwytho

Dychmygwch eich bod yn aelod o garfan Cymru yn yr Ewros yn 2016 ac ar fin hedfan i Ffrainc.

a) Ysgrifennwch e-bost at eich teulu yn disgrifio eich teimladau cyn mynd (250 o eiriau).

b) Wedyn ysgrifennwch e-bost arall atynt yn disgrifio eich teimladau ar ddiwedd y bencampwriaeth (250 o eiriau).